b'\n_START_ARTICLE_\nAllas Sea Pool\n_START_SECTION_\nHistoriaa\n_START_PARAGRAPH_\nMerikylpyl\xc3\xa4\xc3\xa4 Katajanokalle ehdotettiin liikuntavirastolle jo vuonna 2006. Allas Sea Pool sai rakennusluvan elokuussa 2015. Kylpyl\xc3\xa4hankkeen budjetti oli 9 miljoonaa euroa. Ty\xc3\xb6 ja elinkeinoministeri\xc3\xb6 tuki hanketta 329\xc2\xa0000 eurolla. Helsingin kaupunki, Finnvera ja Tekes rahoittivat hanketta yhteens\xc3\xa4 3 miljoonan euron lainalla. T\xc3\xa4m\xc3\xa4n lis\xc3\xa4ksi hanketta rahoitettiin muun muassa joukkorahoituksella, jolla ker\xc3\xa4ttiin yli 810\xc2\xa0000 euroa. Joukkorahoitukseen osallistui yli 400 henkil\xc3\xb6\xc3\xa4. Yksi uima-altaista rakennettiin Western Shipyardin Teijon telakalla Salossa, josta se kuljetettiin meriteitse Katajanokalle vajaan vuorokauden ajan._NEWLINE_Allas Sea Poolin k\xc3\xa4vij\xc3\xa4tavoite on 320\xc2\xa0000 k\xc3\xa4vij\xc3\xa4\xc3\xa4 vuodessa. Vuonna 2017 Altaalla k\xc3\xa4vi 142\xc2\xa0000 kylpyl\xc3\xa4asiakasta.'